# Африкански горски слон

### от Уикипедия, свободната енциклопедия

Африкански горски слон
Loxodonta cyclotis
Класификация

царство: | Животни | Animalia
тип: | Хордови | Chordata
клас: | Бозайници | Mammalia
разред: | Хоботни | Proboscidea
семейство: | Слонове | Elephantidae
род: |  | Loxodonta
вид: | Африкански горски слон | Loxodonta cyclotis

Африканският горски слон (Loxodonta cyclotis) е един от двата вида африкански слонове, заедно с другия африкански слон (Loxodonta africana) от саваните. Първоначално и двата вида били класифицирани като един вид, но по-късно след множество проучвания били разделени в два различни вида. Въпреки това обаче някои учени-зоолози твърдят, че става дума за един и същи вид и не признават разделението. Според другата група зоолози, африканския горски слон е напълно различен от саванният си събрат и неговото ДНК е по-близко до това на някои азиатски слонове и по-точно до това живеещия в Индонезия суматренски слон.

## [редактиране] Ареал

Африканският горски слон обитава екваториалните гори на Централна и отчасти западна Африка. За разлика от саванния африкански слон, той живее и в най-гъстите части на джунглите. Среща се най-вече в Демократична република Конго, Централноафриканска република, Конго, Камерун, Габон, Екваториална Гвинея, Руанда, Бурунди, Уганда, а също и в Кот д'Ивоар, Гвинея, Того и Либерия.

## [редактиране] Размери

Размерите на този слон обхващат широки граници- обикновенно на дължина достига 4,5- 5,7 метра, височината - над 3 метра и тегло между 5 000 и 7 000 кг. В различни райони тези размери може да са различни. Така например за най-едри представители на вида се считат слоновете от района Итури в североизточната част на Демократична република Конго, от западна Гвинея и района на река Санга на територията на 4 африкански държави - Камерун, Централноафриканска република, Конго и ДР Конго.

## [редактиране] Хранене

Африканските горски слонове се прехранват в екваториалните гори с листа, бамбукови стебла, плодове и др.

## [редактиране] Опазване

Популацията им се счита за сравнително стабилна, въпреки че както и другите видове слонове, и тези са били обект на бракониерство.

Взето от „http://bg.wikipedia.org../../../%D0%B0/%D1%84/%D1%80/%D0%90%D1%84%D1%80%D0%B8%D0%BA%D0%B0%D0%BD%D1%81%D0%BA%D0%B8_%D0%B3%D0%BE%D1%80%D1%81%D0%BA%D0%B8_%D1%81%D0%BB%D0%BE%D0%BD.html“.

Категория: Слонове

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Español
- Français
- Hrvatski
- Italiano
- עברית
- Lietuvių
- Nederlands
- ‪Norsk (bokmål)‬
- Русский
- Slovenčina
- Suomi
- Svenska